**Ærmerne skal smøges op, så flere kan komme i arbejdstøjet.**

*Omkring 49.000 mennesker med handicap står uden for arbejdsmarkedet og vil ind og bidrage. Nogle bor også her i kommunen, og dem skal vi i fællesskab hjælpe i job.*

Kære (navne på udvalgsmedlemmer. For- og efternavn)

Indledningsvis vil vi i DH-(afdelingsnavn) gerne ønske jer et tillykke med det veloverståede kommunalvalg, pladsen i byrådet og i beskæftigelsesudvalget ikke mindst.

Vi ser frem til et godt og tæt samarbejde i de næste fire år, hvor vi glæder os til, at vi i fællesskab skal opnå gode resultater på beskæftigelsesområdet for personer med handicap.

Der er stadig masser af arbejde forude, hvis vi skal lykkes. Men heldigvis er vi her til at hjælpe.

I Danmark er vi over 500.000 mennesker med et handicap. Mennesker der ønsker at leve et godt og så almindeligt liv som overhovedet muligt. Og det indebærer også at være en del af arbejdsmarkedet i det omfang, man kan klare.

Desværre står mange mennesker med handicap uden for arbejdsmarkedet.

På landsplan er kun 54% af mennesker med handicap i arbejde, mens det for personer uden handicap er 84%.

Samtidig er der omkring 49.000 mennesker med handicap, der ønsker at træde ind på arbejdsmarkedet og bidrage. Til trods for at der mangler arbejdskraft i Danmark.

Nogle af dem bor også her i kommunen.

Derfor har DH-(afdelingsnavn) følgende forslag til beskæftigelsesudvalget:

* Jobcentre og virksomheder skal have mere viden om handicapkompenserende ordninger.
* Kommunens virksomheder skal indgå partnerskaber og tage ansvar for ansættelse af mennesker på kanten af arbejdsmarkedet.
* Kommunen skal sætte konkrete mål om at nedbringe fleksjobledigheden i kommunen.

Det er nogle af løsningerne, I kan være med til at sætte i gang.

På den måde vil vi kunne skabe et bedre og mere rummeligt arbejdsmarked, hvor der også er plads til mennesker med handicap.

Vi glæder os til det kommende arbejde de næste fire år.

Sammen kan vi gøre handicap mindre!

De bedste hilsner

DH-(afdelingsnavn)